סוף העולם שהכרנו

סוף העולם שהכרנו: כיצד ה-AI צפוי לשנות את הכול, הוא ספר מאת , יזם בתחום הבינה המלאכותית, העוסק בהשלכותיו של הגל הטכנולוגי העתידי על האנושות, בדגש על בינה מלאכותית ועל ביולוגיה סינתטית. הספר יצא לאור בעברית בהוצאת סלע מאיר בספטמבר 2025.

 מבנה הספר 
סולימאן, ממייסדי DeepMind ו-, מחלק את הספר לארבעה חלקים: בראשון, הוא מציג את התאוריה שלו על גלי התפתחות של האנושות, מהפכות ששינו את ההתנהגות האנושית לחלוטין, כמו מהפכת הכתב, הדפוס או המהפכה התעשייתית, ועל הסיבות בגללן קשה עד בלתי אפשרי לרסן מהפכה כזו, בפרט כאשר יש בה אלמנטים שמקדמים את חיי האדם, ובנוסף יש גם בעלי אינטרס לקידום המהפכה, כמו חברות שמכוונות להפקת רווחים או ממשלות שמעוניינות בהשגת כוח. הוא מדגים זאת באמצעות ניסיונה של האימפריה העות'מאנית למנוע את התפשטות הדפוס, או ניתוקה של יפן תחת שוגונות טוקוגאווה מהטכנולוגיה המערבית, שתי דוגמאות בהן נבלמה התקדמותה של טכנולוגיה לזמן מה, אך גם בשתיהן ההתנגדות קרסה לבסוף והטכנולוגיה התקדמה.

בחלק השני של הספר, מציג סולימאן את המהפכות הטכנולוגיות הגדולות הבאות: הוא מספר את סיפורה של הבינה המלאכותית מנקודת מבטו, כולל ההתפתחות מגרסה ראשונית שמסוגלת ללמוד בעצמה ועד למערכות המתקדמות הנוכחיות, ומניח כי צפויה התקדמות ממשית לקראת בינה מלאכותית שתצלח את מבחן טיורינג וגם עשויה להגיע למצב של בינת על. הטכנולוגיה המשמעותית הנוספת לפי סולימאן, היא היכולת להנדס ביולוגית מינים שונים או לשנות DNA, כולל האפשרויות המתקדמות להדפיס DNA גם בכלים ביתיים. סולימאן טוען גם כי שילוב של שתי המהפכות ישפיע על גלים נוספים של התפתחות, ובהם רובוטיקה, מחשוב קוונטי, מהפכה אנרגטית על בסיס היתוך גרעיני ועוד. הוא מסכם ארבעה מאפיינים מרכזיים בגלים הללו: א-סימטריה, אבולוציה מואצת, רב תכליתיות ויכולות אוטונומיות.

סולימאן גם מקדיש פרק לבחינת התמריצים לפיתוח הטכנולוגיות, הן על ידי ממשלות, ובעיקר מדינות כמו ארצות הברית או הרפובליקה העממית של סין במסגרת מרוץ חימוש, הן בגלל האינטרס הכלכלי הבולט לעין, דוגמת המרוץ להקמת מסילות רכבת בבריטניה של המאה ה-19, הן מתוך צורך להתמודד בהצלחה עם אתגרים עולמיים כמו ההתחממות העולמית, והן מסיבות של אגו ורצון בפרסום אישי של מדענים וממציאים.

בחלק השלישי של הספר, מנתח סולימאן את השלכת הגלים הטכנולוגיים על מעמדה של המדינה, את החשש שהם יובילו לשני כיוונים מנוגדים - ביזור הכוח לקבוצות קטנות, מפלגות, כתות או קבוצות אתניות, ומנגד, ריכוז הכוח בידי מעצמות סמכותניות חזקות. בשני המקרים, לטענתו, צפויות דווקא המדינות הדמוקרטיות להיחלש משמעותית. הוא גם מסביר מדוע רגולציה תתקשה להתמודד עם אתגרים מהירים, ומדוע אמנות בין-לאומיות הן כלי לא יעיל להתמודדות הזו.

בחלקו הרביעי והאחרון של הספר, סולימאן טוען כי ריסון מוחלט של ההתפתחות הטכנולוגית לא רק שאינו אפשרי, הוא גם יוביל לעתיד דיסטופי באותה מידה, משום שהאנושות תיקלע למצב בו מאות מיליוני בני אדם נאלצים לספוג ירידה ברמת החיים, והיא תתקשה להתמודד עם אתגרים כמו סוגיות אקלימיות. משכך, הוא מציג עשר רעיונות שעשויים לדעתו לסייע לצמצום הסכנות האפשריות, ובהם פיקוח ממשלתי, תנועות אזרחיות וגופי ביקורת מקצועיים.

 ביקורת 
הספר זכה להצלחה מסחררת והוגדר במועד הוצאתו באנגלית (2023) כ'ספר השנה' על ידי CNN, האקונומיסט, בלומברג ועוד, הוא הופיע ברשימת רבי המכר של הניו יורק טיימס. ביקורות חיוביות על הספר פורסמו גם בוול סטריט ג'ורנל, פייננשל טיימס, ובגרדיאן, שם נכתב כי "בפרוזה קלילה ולעיתים חסרת נשימה, הוא מתאר כיצד בני האדם הצליחו סוף סוף להפעיל כוח על האינטליגנציה ועל החיים עצמם".

ביל גייטס טען כי "זה הספר שאני ממליץ עליו יותר מכל ספר אחר על בינה מלאכותית - לראשי מדינות, מנהיגים עסקיים ולכל מי ששואל - כי הוא מציע משהו נדיר: מבט צלול הן על ההזדמנויות יוצאות הדופן והן על הסיכונים האמיתיים שלפנינו".

קישורים חיצוניים


 הערות שוליים 

קטגוריה:ספרי עיון
קטגוריה:בינה מלאכותית
קטגוריה:ספרי 2023